“ทองคำ” เปิดตลาดปรับลง 50 บ. รูปพรรณขาย 31,300 บ.
ราคาทองคำยังผันผวน หลังนักลงทุนต่างประเทศเริ่มเทขายสินทรัพย์มั่นคง เพราะมีความคืบหน้าการเจรจาสันติภาพรัสเซียยูเครน ทำให้เปิดตลาดเช้าวันนี้ปรับราคาลง 50 บาท  
ราคาทองคำยังผันผวน หลังนักลงทุนต่างประเทศเริ่มเทขายสินทรัพย์มั่นคง เพราะมีความคืบหน้าการเจรจาสันติภาพรัสเซียยูเครน ทำให้เปิดตลาดเช้าวันนี้ปรับราคาลง 50 บาท  
29 มี.ค. 2565

ผู้สื่อข่าวรายงานว่า ราคาทองคำในประเทศวันนี้ (29 มี.ค.65) ปรับลดลง 50 บาท จากราคาปิดตลาดเมื่อวานนี้ (25 มี.ค.65) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.24 น.ทองคำแท่ง 96.5 % ประกาศราคาครั้งที่ 1 รับซื้อเข้าบาททองคำละ 30,700 บาท ขายออกบาททองคำละ 30,800 บาท ทองรูปพรรณ 96.5% รับซื้อเข้าบาททองคำละ 30,153.24 บาท ขายออกบาททองคำละ 31,300 บาท
ด้านราคาทองคำ Spot เช้านี้เคลื่อนไหวอยู่ที่บริเวณ 1,927 ดอลลาร์ ในขณะราคาทองคำโคเม็กซ์สหรัฐปิดตลาดเมื่อคืนที่ผ่านมาปรับลดลง 14.4 ดอลลาร์ สู่บริเวณ 1,939.8 ดอลลาร์ เนื่องมาจากได้รับแรงกดดันจากแรงเทขายทองคำในฐานะสินทรัพย์ปลอดภัยของนักลงทุน จากสัญญาณบ่งชี้ถึงความคืบหน้าในการเจรจาสันติภาพระหว่างรัสเซียและยูเครน และการแข็งค่าของสกุลเงินดอลลาร์สหรัฐ